Diari Oficial de la Generalitat Valenciana


Sumari del DOGV 4318, del 21-08-2002 (2002/8964)

Informació pública del projecte de reparcel·lació forçosa corresponent al programa per al desenrotllament de l'actuació integrada de la unitat d'execució número 14 del Pla General d'Elda.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4318

Data del DOGV
:   21-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/8964


Organisme emissor
:   Ajuntament d'Elda

Tipus de document
:   Anunci

Informació pública del projecte de reparcel·lació forçosa corresponent al programa per al desenrotllament de l'actuació integrada de la unitat d'execució número 14 del Pla General d'Elda. [2002/F8964]
  
En compliment de l'article 69 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, s'adona que, per mitjà del Decret d'Alcaldia d'esta mateixa data, relatiu a la modificació del projecte de reparcel·lació de la unitat d'execució número 14 del Pla General d'Ordenació Urbana, s'ha dictat la següent resolució:
  
«1r. Admetre a tràmit la modificació del projecte de reparcel·lació forçosa, incloses les quotes d'urbanització, corresponent al programa per al desenrotllament de l'actuació integrada de la unitat d'execució número 14 del Pla General d'Elda, presentat per la mercantil Promocions Maisa, SL, urbanitzador adjudicatari del programa.
  
2n. Sotmetre a informació pública la citada modificació del projecte de reparcel·lació forçosa per mitjà d'avís a tots els propietaris i titulars de drets cadastrals i registrals afectats pel projecte i publicació d'edicte en un diari d'informació general editat a la Comunitat Valenciana i en el Diari Oficial de la Generalitat Valenciana, advertint de la possibilitat de formular al·legacions dins del termini de 20 dies hàbils a comptar des del següent al de la publicació en dit diari oficial.
  
3r. De conformitat amb el que disposa l'article 70.D) de la Llei Reguladora de l'Activitat Urbanística, durant el període d'informació pública els afectats, inclòs l'urbanitzador, poden formular-se requeriments recíprocs per al pagament d'indemnitzacions substitutòries. Estos requeriments hauran de cursar-se en escriptura pública donant un termini de 10 dies al requerit per a respondre. Si un propietari no atén un requeriment degudament formulat s'entendrà que preferix cobrar i la reparcel·lació s'aprovarà en conseqüència.
  
4t. Sol·licitar, conforme a l'article 69 de la Llei Reguladora de l'Activitat Urbanística i l'article 5 del RHU que el registrador de la propietat practique la nota al marge de cada finca afectada per la modificació del projecte de reparcel·lació de la unitat d'execució número 14 del pla general, que no ho estiguera, expressant la iniciació del procediment i expedisca, fent constar en la nota, certificat de domini i càrregues.»
  
El que es fa públic per a general coneixement, significant que este acte és de mer tràmit, i contra este no es pot interposar cap recurs, de conformitat amb el que disposa l'article 107 de la Llei 30/1992, de 26 de novembre.